
Edelény város helyi választási bizottsága

(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)
Száma: E/3269-79/2024.
Edelény Város Helyi Választási Bizottsága

79/2024. (V.14.) 

HATÁROZATA

Edelény Város Helyi Választási Bizottsága – 2024. május 14. napján megtartott ülésén – a választási eljárásról szóló 2013. évi XXXVI. törvény (a továbbiakban: Ve.) 162.§ (1) bekezdésében megállapított hatáskörében eljárva, a szavazólap adattartalmának jóváhagyása tárgyában 2 igen szavazattal meghozta a következő

h a t á  r  o z a t o t:
Edelény Város Helyi Választási Bizottsága a helyi önkormányzati képviselők és polgármesterek 2024. évi általános választásán a „Települési lengyel nemzetiségi önkormányzati képviselők választása 2024. június 9. Edelény” szavazólapjának adattartalmát – a határozat melléklete szerint - jóváhagyja, aláírásával hitelesíti és a kinyomtatott szavazólap minta mindkét példányát „Nyomtatható” jelzéssel és bélyegzőlenyomattal látja el.

Edelény Város Helyi Választási Bizottsága elrendeli a határozat közzétételét Edelény Város Önkormányzata hirdetőtábláján és a https://edeleny.hu/ megnevezésű honlapján. 

A szavazólap adattartalmának jóváhagyásával kapcsolatos határozat ellen nincs helye fellebbezésnek. 

A határozat ellen az ügyben érintett természetes és jogi személy, jogi személyiség nélküli szervezet – jogszabálysértésre hivatkozással – Kúriához címzett bírósági felülvizsgálati kérelmet nyújthat be Edelény Város Helyi Választási Bizottságához (3780 Edelény, István király útja 52.), úgy hogy az legkésőbb 2024. május 15-én 16:00 óráig megérkezzen. 

A szavazólap adattartalmának jóváhagyása elleni bírósági felülvizsgálati kérelembe foglalható a sorsolás törvényessége elleni jogorvoslat is.

A bírósági felülvizsgálati kérelmet a Kúria (1055 Budapest, Markó utca 16.) bírálja el. A bíróság a bírósági felülvizsgálati kérelemről legkésőbb a felterjesztését követő napon dönt.

A bírósági felülvizsgálati kérelmet személyesen vagy levélben, illetve olyan elektronikus dokumentumként lehet benyújtani, amelyet a kérelem benyújtójának jogi képviselője vagy a Ve. 224. § (5) bekezdésben meghatározott esetben a kérelem benyújtója minősített elektronikus aláírásával látott el. Ha a bírósági felülvizsgálat iránti kérelmet elektronikus dokumentumként nyújtja be, annak mellékleteit a kérelmező oldalhű másolatban elektronikus okirati formába alakítja.

A bírósági felülvizsgálati kérelemnek tartalmaznia kell

a) a kérelem 223. § (3) bekezdése szerinti alapját,

b) a kérelem benyújtójának nevét, lakcímét (székhelyét),

c) a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A bírósági felülvizsgálati kérelem tartalmazhatja benyújtójának elektronikus levélcímét vagy postai értesítési címét.
A bírósági felülvizsgálati eljárásban az ügyvédi képviselet kötelező. A jogi szakvizsgával rendelkező személy - a szakvizsga-bizonyítvány egyszerű másolatának csatolásával - saját ügyében ügyvédi képviselet nélkül is eljárhat.

A bírósági felülvizsgálati kérelemben új tények és bizonyítékok is felhozhatók.

A bírósági felülvizsgálati eljárás illetékköteles, az illetékről szóló 1990 évi XCIII. törvény (a továbbiakban Itv.) 62.§ (1) bekezdés s) pontja alapján a felet illetékfeljegyzési jog illeti meg.
I n d o k o l á s

A Ve. 162.§ (1) bekezdése alapján a szavazólap adattartalmát a választási bizottság hagyja jóvá azt követően, hogy valamennyi bejelentett jelölt, illetve lista nyilvántartásba-vétele tárgyában határozatot hozott.

A Ve. 160. §-a alapján

„(1) A szavazólapon a jelöltek, illetve listák a választási bizottság által kisorsolt sorrendben szerepelnek.

(2) A választási bizottság a bejelentett jelöltek, illetve listák - annak a jelöltnek vagy listának a kivételével, amelynek nyilvántartásba vételét jogerősen elutasították - sorrendjének sorsolását a jelöltek, illetve listák bejelentésére rendelkezésre álló határnapon, 16 óra után

végzi el. Nem kell sorsolást tartani, ha csak egy jelölt, illetve lista van.

(3) Ha a sorsolást követően valamely jelöltet vagy listát nem vesznek nyilvántartásba, vagy abból törölnek, a szavazólapon szereplő jelöltek, illetve listák egymáshoz viszonyított sorrendje nem változik. A szavazólapon a jelölteket, listákat folyamatos sorszámozással ellátva kell feltüntetni.

(4) Ha a szavazólapon csak egy jelölt vagy lista szerepel, a szavazólapon nem kell feltüntetni sorszámot.”
Edelény Város Helyi Választási Bizottsága a lengyel települési nemzetiségi egyéni jelöltek szavazólapon történő szerepeltetése sorrendjének sorsolásáról a 65/2024.(V.6.) határozatával döntött.
A Ve. 161. §-a alapján

„(1) A szavazólapon a jelöltek, jelölő szervezetek adatait nagybetűvel, azonos betűtípussal és betűméretben kell feltüntetni.

(2) A jelölő szervezet jelképét húsz milliméter magas és negyven milliméter széles területen kell elhelyezni a szavazólapon.

(3) Ha a közös jelölt, illetve lista állításában részt vevő jelölő szervezetek több jelkép feltüntetését kérik a szavazólapon, azokat együttesen kell a húsz milliméter magas és negyven milliméter széles területen elhelyezni.”

A Helyi Választási Iroda az NVR választás előkészítő moduljából 2 példányban kinyomtatta a „MINTA” felirattal és nyomdai verziószámmal ellátott helyi önkormányzati képviselők és polgármesterek 2024. évi általános választásán a „Települési lengyel nemzetiségi önkormányzati képviselők választása 2024. június 9. Edelény” szavazólapját. A HVB a kinyomtatott szavazólap képét ellenőrizte és összehasonlította NVR-ből kinyomtatott szavazólap egyeztető listával, és azt hibátlannak találta, jóváhagyta, aláírásával hitelesített és „NYOMTATHATÓ” jelzéssel és bélyegzőlenyomattal látta el.

A határozat a Ve. 14. § (2) bekezdés d) pontján, 44.§ (1) bekezdésén, 46.§-án, 156.§-án; 160.§-161.§ és 162. § (1) bekezdésén alapul.
A jogorvoslati jog biztosítására a Ve. 223.§ (1) és (3) bekezdése, 224.§ és 225.§-a; 240.§ (1)-(2) bekezdése alapján került sor, az illetékről szóló tájékoztatás az Itv. 37.§ (1) bekezdésén, továbbá a 62.§ (1) bekezdés s) pontján alapul.

Edelény, 2024. május 14.
P.H.
Turóczi Bertalan
elnök
